না মুক্তিযোদ্ধার সম্মান, না সমর্থন, না রাষ্ট্রীয় পৃষ্ঠপোষকতা, না ইতিহাসে ঠাই দেওয়া, কোনোভাবেই যা করা হয়নি, তার উত্তর একটাই, এই জাতীয়তাবাদ ভয়ানকভাবে পুরষতান্ত্রিক, দায়িত্বহীন ও সুবিধাবাদী। স্বাধীনতার সুফল অনেক মুক্তিযোদ্ধাও পেয়েছেন যারা উচ্চবর্গের, দলের লোক অনেক কিছু পেয়েছে সেসময়, সেগুলোকেও তো তাহলে মমতা দিয়ে দেখতে হয়। একাত্তর কোনো সাধারণ ঘটনা ছিল না। তাই সাধারণ দৃষ্টিকোণ দিয়ে তার উপযুক্ত করণীয় খুজলে চলেবে না। তখন অনেক কিছুই করা যেত যা এখন করা কঠিন। কিন্তু করা হয়নি। তখনকার সরকার কার্যত নিজেকে সত্তর সালের ভোটে জয়ী সরকারের মতো দেখেছে। মুক্তিযুদ্ধ, গণহত্যা, নারীনিধন ও নির্যাতনসহ যে ভয়াবহতা ও সংগ্রামের মধ্যে দিয়ে দেশ পার হয়েছে তার ছাপ বাহাত্তরের পরের কোনো সরকারের মধ্যেই দেখা যায়নি। বাঙলাদেশ রাষ্ট্র তার দেহ থেকে মুক্তিযুদ্ধের রক্ত আর নারীর যন্ত্রনার দাগ মুছে ফেলে নির্বিকারভাবে জনতাকে শাসন আর সম্পদভোগকে বৈধ করে নিয়েছে। তার দায় মুজিবেরও কম নয়।